Se de første videoer af Tesla FSD på danske veje

Tesla tog onsdag hul på et nyt kapitel i Danmark: De første officielle testkørsler af Full Self Driving (FSD) på danske veje. Foreløbig foregår det kun med en certificeret safety monitor bag rattet, som er klar til at gribe ind – men systemet håndterer ellers selv acceleration, bremsning, bykørsel og motorvej.

Danske Alex Riis, der står bag YouTube-kanalen @gtschallenge, var inviteret af Tesla til at prøve FSD i praksis. Og i sin seneste video viser han hele turen – uredigeret – så seerne får et helt råt indblik i, hvordan systemet opfører sig i virkeligheden.

Tesla gav ham desuden særligt tilladelse til at montere kameraer og filme hele testen – noget, der normalt ikke er tilladt i de tidlige demonstrationsforløb.

En dansk generalprøve på fremtidens førerassistenter

Selv om FSD endnu ikke må bruges uden menneskeligt opsyn, markerer testene første gang, at systemet kører officielt på danske veje. For danske elbilkøbere giver det et sjældent indblik i, hvor langt Tesla er nået – og hvad der potentielt er på vej, når myndighederne på sigt åbner for mere avancerede autonome funktioner.

Videoen fra Alex Riis giver et af de mest gennemsigtige kig på Tesla FSD i Danmark til dato – inklusiv de øjeblikke, hvor systemet klarer sig flot, og de steder, hvor safety monitoren kan blive nødvendig.

Også Youtube-kanalen Daniels Pengetips fik en officiel invitation fra Tesla, der tydeligvis er gået direkte influencere. Hans video kan du se herunder:

Se de første videoer af Tesla FSD på danske veje